Galeri Nasional Singapura

Galeri Nasional Singapura adalah sebuah galeri seni yang terletak di Pusat Bandar Singapura menyimpan dan mengelola koleksi awam seni Singapura dan Asia Tenggara. Ia merupakan galeri seumpamanya yang terbesar di dunia terdiri dari suatu kompleks terletak di Civic District merangkumi dua monumen nasional, Rumah Mahkamah Agung dan Dewan Bandaraya Singapura dihubungkan kepada suatu ruang bawah tanah berkeluasan 12,000 meter persegi kumulatfinya menjadi 64,000 meter persegi. Ia menempatkan lebih dari 8,000 karya seni dalam negara, serantau Asia Tenggara dan luar negara.

Sejarah

Perancangan 
Projek membina galeri ini mula diwar-warkan Perdana Menteri Lee Hsien Loong dalam ucapan Rapat Hari Kebangsaannya pada 21 Ogos 2005. Pada tanggal 2 September 2006, Menteri Penerangan, Perhubungan dan Seni Dr. Lee Boon Yang secara rasmi mengumumkan pendirian Galeri Nasional Singapura selama Acara Dwitahunan Negara di Muzium Negara Singapura. Kementerian Perhubungan dan Penerangansaat itu melanjutkan implementasi proses yang dirancang untuk memungkinkan para pemangku kepentingan dan pihak yang tertarik untuk menyumbangkan keahlian dan pandangan mereka terhadap projek ini.

Sebuah jawatankuasa pengarah, awalnya diketuai oleh Dr. Balaji Sadasivan, Menteri Negara Senior Kementerian  Ehwal Luar Negeri dan MICA, mengawasi rencana implementasi galeri seni ini. Jawatankuasa pengarah didukung oleh sebuah jawatankuasa eksekutif dan empat kelompok penasihat. Kelompok penasihat ini memberikan saranan tentang museologi, pemuliharaan seni bina, kewangan, dan komunikasi sepanjang perancangan ini berlaku.

Pembinaan 
Piihak pemerintah Singapura memlilih syarikat perekaan muzium Studio Milou Architecture dari Perancis sebagai peneraju projek ini bersama CPG Consultants Singapore pada May 2008. Rekaan akhir yang diusulkan untuk galeri ini terdiri dari suatu kanopi bertiang mirip pokok menjambat antara bangunan-bangunan Mahkamah Agung dan Dewan Kota dengan tangga naik ke aras permukaan pada bangunan-bangunan sedia ada.

Kerja-kerja pembinaan mula dilakukan pada Januari 2011 atas seliaan Takenaka-Singapore Piling Joint Venture sebagai kontraktor utama projek ini. Ia siap dibina dan dibuka kepada orang ramai secara rasmi pada 24 November 2015.

Lihat juga 
 Lembaga Warisan Negara Singapura
 Muzium Seni Singapura

Rujukan

Bacaan lebih lanjut

Bibliografi 

 National Art Gallery, Singapore, 2009. Light & Movement Portrayed: The Art of Anthony Poon. 
 Yeo Wei Wei (editor), 2010. Realism in Asia Volume One. National Art Gallery, Singapore. 
 National Art Gallery, Singapore, 2010. The Story of Yeh Chi Wei. 
 Grace Tng, Seng Yu Jin & Yeo Wei Wei, 2010. Cheong Soo Pieng: Visions of Southeast Asia. National Art Gallery, Singapore. 
 Yeo Wei Wei & Ye Shufang, 2010. Salted Fish. National Art Gallery, Singapore. 
 National Art Gallery, Singapore, 2010. When I Grow Up I Want to Paint Like Cheong Soo Pieng (CSP Colouring Book). 
 Sara Siew (ed), 2011. Liu Kang: Essays on Art and Culture. National Art Gallery, Singapore. 
 Yeo Wei Wei (ed), 2011. Asian Artists Series – Liu Kang: Colourful Modernist. National Art Gallery, Singapore. 
 National Art Gallery, Singapore, 2011. When I Grow Up I Want to Paint Like Liu Kang. 
 Natalie Hennedige, 2012. Koko The Great. National Art Gallery, Singapore. 
 Ho Lee- Ling, 2013. Who is Cheong Soo Pieng? National Art Gallery, Singapore. 
 Sara Siew, 2013. Awesome Art. National Art Gallery, Singapore. 
 Mechtild Widrich, 2016. The Naked Museum. The Naked Museum: Art, Urbanism, and Global Positioning in Singapore, Art Journal, 75:2, 46-65.

Pautan luar 

 
 360 Virtual Gallery The Straits Times National Gallery Singapore
Museum dan galeri seni di Singapura
Museum nasional Singapura
Singapura